Ողջույնի իր խոսքում Հայաստանում ՌԴ արտակարգ և լիազոր դեսպան Իվան Վոլինկինը նշեց, որ ԵՏՄ-ի ստեղծումն ու մեկնարկային գործունեությունն ընթացավ բարդ պայմաններում: «Այնուամենայնիվ այդ ուղղությամբ մեզ հաջողվեց զգալիորեն առաջ շարժվել, քանի որ Միությունը հաջողությամբ գործում է արդեն երկու տարի: Այս, համեմատաբար կարճ ժամկետում, գործի զարգացման մեջ մենք ունեցանք լուրջ հաջողություններ: Այսօրվա գլխավոր արդյունքն այն է, որ Միությունը կայացել է որպես ժամանակակից, հստակ առաջադրանքներ հետապնդող տնտեսական ինտեգրացիոն միջազգային կազմակերպություն… Գնալով մեծանում է ԵՏՄ-ի դերը տարածաշրջանային ու գլոբալ տնտեսական գործընթացներում: Եվրասիական հնգյակով ձևավորվել է ընդարձակ, համատարած շուկա՝ 182 մլն. բնակչությամբ»,- ընդգծեց Ռուսաստանի դեսպանը: